VAITHOLAS PILS, LONDONA ČETRUS GADUS AGRĀK
Dr. Franklins ir visīstākais
primārais dzinējs un galvenais vadonis,
kā arī iniciators un vadošais loceklis slepenai sazvērnieku grupai,
kas radīta, lai uzturētu protestu un neapmierinātības gaisotni
mūsu Amerikas kolonijās!
Godājamais doktors šodien stāv karaļa Slepenās padomes priekšā
kā Masačūsetsas Līča kolonijas pārstāvis.
Viņš nes pazemīgu lūgumu
no šīs cēlās asamblejas atcelt karalisko gubernatoru.
Viņš saka - miera vārdā.
Es to saucu par dīvainu mieru, kas iekrāsojis Bostonas ostas ūdeņus
ar 10 000 mārciņām Austrumindijas kompānijas tējas!
Es jums parādīšu šo
piedauzīgo rakstu avīzē Public Advertiser.
"Likumi, ar kuriem lielu impēriju var padarīt mazu."
Raksta beigās ir saīsinājums QED.
Quod erat demonstrandum. Tātad tas ir pierādīts.
Kā jūs redzat,
Dr. Franklins tiešām ko jēdz no burtiem!
Šie ir īsta nemiernieka murgi.
Es nekad neesmu atbalstījis nemierus.
Premjerministrs zina, ka esmu kalpojis Viņa Majestātes valdībai
te Londonā ar nelokāmu dedzību.
Teikšu jums tā, Dr. Franklin: kamēr jūs tiecāties...
- Desmit gadus esmu centies izskaidrot... - ...pēc paaugstinājuma...
- ...kolonijas Anglijai... - ...bet tajā pašā laikā sazvērējāties...
- ...un Angliju kolonijām. - ...ar uzkurinātājiem un citiem paklīdeņiem...
- Mans vienīgais mērķis bija saglabāt... - ...kūdīt uz dumpi...
- ...to smalko un cēlo porcelāna trauku... - Tiešām, kūdīt uz dumpi...
- ...Britu impēriju. - ...tikai jūsu personīgā labuma dēļ.
Es aicinu Slepeno padomi noraidīt Masačūsetsas Asamblejas lūgumu.
Turklāt es aicinu atcelt Dr. Franklina privilēģijas kā
Masačūsetsas, Pensilvānijas, Ņūdžersijas un Džordžijas koloniju pārstāvim.
Ģenerālprokurora lūgums
ir apmierināts.
Ja tu tagad pateiksi, ko domā, mūsu liktenis būs vēl ļaunāks.
Es viņu kungu padarīšu par sīku karali.
TUVOJAS KARŠ
DEKLARĀCIJA
PAMATĀ STEISIJAS ŠIFAS GRĀMATA A GREAT IMPROVISATION
Uzvara Saratogā! Angļu armija padodas!
Amerika triumfē!
Marķīzs de Lafajets - Brendivainas varonis!
Amerika triumfē!
Uzvara! Angļi Saratogā zaudējuši. Amerika triumfē!
- Pagaidiet! Nomierinieties! Mierīgi! - Lūdzu, mesjē! Lūdzu! Lūdzu!
Ņem. Ņem. Tās tev. Ņem.
Izdaliet tās, labi?
Nu ejiet! Aiziet!
"NEMIERNIEKU MARŠS"
Viss labi, mesjē?
Vajag palīdzību, mesjē?
It nemaz, draugs. Viss kārtībā.
Bravo! Cik brīnumains instruments. Bravo!
Jā, interesanti.
Ideja nākot no grieķiem.
Jums taisnība, mesjē abat.
Es tikai pilnīgoju mehānismu.
Toni var padarīt klusāku vai skaļāku
ar pirksta spiedienu...
un likt skanēt, cik ilgi grib.
Labi noskaņots instruments nekad nav jāpieregulē.
Man ir tāds instruments pašai.
Nu, kundze, jums man kādreiz jāpaspēlē.
Varbūt gribat pats to paspēlēt.
Par ko gan jūs runājat?
Ne par ko tādu, par ko jūs nebūtu domājis, palaidni.
Apsēdieties man blakus.
Ne tur. Tas ir Marka Antonija krēsls. Te.
Tā, tagad, kad jūsu valsts izcīnījusi tik lielisku uzvaru...
Kā sauca to vietu?
Saratoga. Šķiet, Ņujorkas kolonijā.
Kas tā ir par vietu?
Nu, diemžēl jums tas būs jājautā džentlmenim Džonijam Bergoinam.
Lai gan domāju, viņš gribētu, lai nebūtu tur bijis.
Jūs gan esat gudrinieks.
Ziniet, mans nu jau mirušais vīrs bija filozofs.
Viņš uzskatīja, ka labais un ļaunais ir tikai izdomājums vai kas tāds.
Bet zem parūkas viņa galva bija plika kā bērna dupsis.
Jūs esat šausmīgi vecs, bet jums vēl ir daudz matu.
Varbūt jūs gribētu tos sabužināt.
Sasiet ar nelielu lenti.
Un es varētu mierīgi sēdēt jums klēpī.
Ja jūs man sēdētu klēpī, kungs, no miera nebūtu ne druskas.
Kādas nešķīstas domas šaudās jūsu galvā, abat?
Manā, kundze?
Tik tas, ka Dr. Franklins ir laimīgs vīrs, ka viņam ir tāda nasta.
Kas tā ir par nastu, mesjē abat?
Jūsu valsts liktenis, kas cits.
Tajā sakarā man ir iemesls šodien būt laimīgam.
Domāju, Versaļai jāpamana šī uzvara.
Ja nepamanīs, mesjē Kabanis, būšu lieki iztērējis daudz tintes.
Sakiet man, vecais lāci.
Vai par tādām blēņām jūs runājat ar to grūtsirdīgo tējas tasīti?
Jūs domājat Brijonas kundzi?
Nē. Nē, mēs apspriežam mūziku un grāmatas, un smalkus dvēseles jautājumus.
Nebrīnos, ka izskatāties kā izsalkušais, kam pusdienās pasniegts zirnis.
Pielejiet visiem glāzes, Kabanisa kungs, un uzsauksim tostu.
- Par ko? - Par Saratogu?
Par pilna šķīvja izēšanu.
Re, paskatieties.
Jūsu Majestāte ir ļoti prasmīgs.
Vai jums patīk praktiskās mākslas, ministra kungs?
Diemžēl pienākumi man atstāj maz brīvā laika.
Slēdzenes ar to ir interesantas,
ka, tās neuzlaužot, nevar zināt, kas ir iekšā.
Bet tad tā būs salauzta.
Jūsu Majestāte zina par uzvaru Saratogā.
Jā. Vecais Džordžs dabūjis pa karalisko degunu.
Tā mums ir lieliska iespēja.
Būtu labi to izmantot, kamēr nav par vēlu.
Atkal man stāstīsiet par aliansi.
Anglija noteikti meklē izeju, kamēr nav cietusi vēl lielākus zaudējumus.
Amerikāņi varētu just kārdinājumu to piedāvāt.
Tad mums nebūtu jāmaksā par karu, ne?
Mēs tikai atliktu karu
pret ienaidnieku, kuru būtu novājinājuši, ja mums būtu bijusi drosme rīkoties.
Es nezinu.
- Jūsu Majestāte grib teikt... - Es nezinu.
Jā.
- Jā - es drīkstu rīkoties? - Jā, es nezinu.
Vai viņš gribēja jums atteikt, to skaidri nepasakot?
Iespējams.
Tāpēc, ka grib, lai vienojaties,
bet lai neviens nezina, ka pavēle nāca no viņa?
Iespējams.
Vai viņš izliek jums slazdu?
Gaida, ka jūs neklausīsiet, un tad viņš varēs teikt, ka nodevāt viņu?
Viņš nav tik gudrs.
Vai esat pārliecināts?
Kādi ir riski?
Kauns, trimda, cietums.
Tas apmēram viss.
Un ieguvumi?
Francija uzvar. Anglija zaudē. Un...
Jūs triumfējat.
Ko man darīt?
Šarl, mans mīļais,
jūs jau esat pieņēmis lēmumu.
Tikai gribat, lai pasaku, ka jums bija taisnība.
Likšu Žerāram to nokārtot.
Lai vainīgs ir viņš, nevis es.
Kas to būtu domājis? Lai angļi tevi novērtētu,
pietika sagūstīt 6000 viņu kareivju.
Krauj Madeiras vīnu, lai viņš redz!
Nuja.
Viņš ir klāt.
Nodarbini viņu!
Kur, pie velna, ej tu?
ES KĻUVU LIETPRATĪGS NIANSĒTAJĀ SEKSUĀLĀS BAUDAS MĀKSLĀ
Templ.
- Puis, zinu, ka tu tur esi. - Esmu aizņemts.
Es nāku iekšā.
- Ko tu dari? - Lasu.
- Neredzu nevienu grāmatu. - Es to pabeidzu.
Tad tu nelasi.
Ko jūs gribat?
Mēs pēdējā laikā esam visai daudz strīdējušies.
Vai tiešām?
Lai ko es mācītu, tas ir tikai ar cerību,
ka uzlaboju tavas izredzes šajā pasaulē, kad es būšu aizgājis.
Gribat, lai es kaut ko izdaru, jā?
Uzvelc pieklājīgu žaketi, pasteidzies!
Mesjē Žerār. Laipni lūdzam mūsu mazajā hôtel.
Es priecājos, doktor.
Maza pateicības dāvana no mūsu nācijas.
Neliela laba armanjaka pudele.
O, ļoti laipni.
- Bankroft, tu varētu... - Protams.
Ministrs Veržens vēlas nodot savu... Tas ir siers?
Stiltons. Šopēcpusdien pienācis no Dārbišīras.
Visai ekstravaganti. Kā gan es varēju atteikties?
Tā, jums noteikti tas jāpamēģina.
Paldies, bet angļu siers nekad man nav gājis pie dūšas.
Kā vēlaties.
Ministrs Veržens vēlas nodot savu...
Zināt, kas ir dīvaini? Es atceros, ka jūs man teicāt,
ka Viņa Majestāte gribētu, lai mēs izcīnām neatkarību,
pirms sākam kaut kādas pārrunas.
Viņa Majestāte, gribēju teikt - ministrs Veržens...
- Jūs pazīstat manu sekretāru. - Jūsu sekre...
Ceru, ka neiebilstat, ka viņš pierakstīs mūsu sarunu.
Tik tādēļ, lai nebūtu pārpratumu.
Protams.
- Templa jaunskung. - Mesjē.
Tātad jūs teicāt... Lūdzu, lūdzu, lūdzu.
Ministrs Veržens...
Pirms mēs sākam,
man jāpieprasa, lai apsolāt publiski neapspriest neko no mūsu runātā.
Parīzē nekas nepaliek ilgi noslēpumā.
Tik un tā.
Lai būtu.
Un jūs, Templa jaunskung?
Es jums apsolu.
Es laikam turpināšu atbildēt uz vēstulēm.
Ko Francija varētu piedāvāt, lai Ameriku
neiekārdinātu liekulīgā miera piedāvājums ar Angliju?
Jūs zināt, ka kopš manas ierašanās šajā valstī
esmu propagandējis sadraudzības un tirdzniecības līgumu, kas nav noslēgts?
Zinu.
Noslēdziet to līgumu, un Amerika apsvērs iespēju neklausīties
nevienā piedāvājumā, kas negarantēs tās neatkarību.
Versaļa ir gatava piedāvāt jums līgumu ar šiem nosacījumiem.
Pēc pāris dienām varat saņemt vajadzīgos dokumentus.
Tādā gadījumā varam apspriest otru līgumu.
Ko?
Tādu, kas apvieno mūsu valstis militārā aliansē.
Nē, nē, nē, nē, nē. Jūs...
Nedrīkst arklu likt priekšā vērsim.
Mēs sakām - likt ratus priekšā zirgam.
Sakiet, kā vēlaties. Tāds nosacījums nedrīkst būt.
Tad mēs tomēr tiekam atstāti likteņa varā.
Tādā gadījumā, mesjē...
Jautājums par ieroču skaita palielināšanu Amerikas aizsardzībai ir apspriežams.
Apspriežams vai tāds, par ko var vienoties?
Atklāts kara pieteikums ir pilnīgi izslēgts.
Anglijai jābūt tai, kura uzsāk karadarbību.
To tā arī darīs, kad publiski tiks ziņots par jebkādu vienošanos starp mums.
Jebkurā gadījumā rezultāts ir tas pats.
Ja vēlaties Viņa Majestāti pārliecināt, ka alianse ir...
Viņš vēl nav pārliecināts?
Kā es teicu, draudzība, tirdzniecība...
Jūs neesat pilnvarots vienoties?
Neesmu pilnvarots sākt karu.
Bet esat jau to izdarījis.
Mēs vienkārši nosakām, kā un kad tas sāksies.
Man...
Man būs jāapspriežas ar ministru Verženu.
Nu protams, bet es ieteiktu pasteigties.
Lūdzu, paņemiet līdzi kādu sieru.
Kāpēc jūs nepiedalāties sarunās? Viņš tur jūs aizdomās?
Pie vainas bija tas francūzis. Viņš nebija ar mieru.
Varat tikt klāt puikas pierakstiem?
Franklina jaunskungs ir vēl rūpīgāks nekā viņa vectēvs.
Jums nemaksā par attaisnojumiem. Izdomājiet veidu!
Pieņemsim, ka tiek noslēgts līgums.
Un zēnam pieejamā kopija kaut kā nokļūst Londonā,
pirms tā nosūtīta uz Ameriku.
Viņš būs kā Jūdas kaza.
- Nu nē. Es nedomāju... Vispār... - Nē, nē. Tiek atrasta vēstule.
Tajā viņš sola mūžīgu uzticību savam tēvam un britu karaļa varai.
Nu, es... Viņš nemūžam neko tādu nerakstītu.
Nu, puika ir nemierpilns, bet viņš nav...
Nodevējs?
Viņam nav tas jāuzraksta. Viņam tikai jāparaksta.
Nu, tas vecozēnu iznīcinātu.
Vai viņš ir ne tikai jāsakauj, bet arī jāapkauno?
Tas nu nav sliktākais, kas ar cilvēku var notikt.
Būtu labi to atcerēties.
- Kara pieteikums. - Viņš to pateica visai nekaunīgi.
Kad viņš būs beidzis, mums visiem rokās būs musketes.
Ko man atbildēt?
Ka jūs apspriedīsieties ar mani.
Vai es jau to tagad nedaru?
Non. Tagad mēs tikai runājamies.
Varēsim apspriesties, kad būšu informējis Viņa Majestāti.
Mesjē grāf.
Visu cieņu, es vairs nesaprotu, kuram kungam es kalpoju.
Jūs kalpojat man.
Mēs abi kalpojam karalim.
Un mēs visi kalpojam Francijai.
Tad...
Rīkojieties diskrēti.
Neļaujieties viņa glaimiem.
Neapsoliet neko, ko nevarat pildīt. Un...
Turpiniet! Lielisks darbs.
Protams, viņam ir taisnība.
Jebkurā gadījumā karš ir neizbēgams.
Bravo! Bravo!
Paldies.
Neliels maršs, kam apgaismot ceļu uz cietumu ģenerālim Bergoinam un vīriem.
Tik daudz pūliņu tik pieticīgai publikai,
un tik skaistā mūzikā noteikti ir jādalās ar citiem.
Priekšnesums operā, lai mudinātu atbalstīt jūsu lietu.
Spīdoša doma.
Un ar kura vīrieša vārdu tam būtu jāparādās?
Nekāda vīrieša. Tas ir jūsējais.
Ševaljē d'Eonam būtu lielākas izredzes.
Bet, tā kā jums tas tik ļoti patika, es jums iemācīšu notis.
Baidos, ka no manis sanāktu slikts audzēknis.
Zemu vērtējat manu pacietību.
Labi.
Es sāku domāt, ka esat par mums vispār aizmirsis,
jo tik daudz laika jums paņem jūsu apmeklētāji.
Ziniet, mums, amerikāņiem, līgumu slēgšana ir kas jauns.
Mūsu nespēju var ļauni izmantot.
Mi, do, mi.
Esiet uzmanīgs ar francūža solījumu. Vienmēr prasiet, lai pierāda patiesumu.
Šķiet, jums ir valsts vadītājas talants, Brijonas kundze.
Kad vajag, sievietes ir pārrunu ekspertes.
Tad par kādiem alianses nosacījumiem jāvienojas man ar jums?
Vispirms - ir jābūt mieram,
draudzībai un mūžīgai mīlestībai starp mums.
Un nosacījumi, lai šo mieru uzturētu?
Dr. Franklins paliek manā kompānijā
tik daudz un ilgi, cik man patīk.
Un kamēr es esmu šajā patīkamajā kompānijā?
Jūs darāt jebko, ko es vēlos.
Jebko, ko man ir ļauts darīt.
Vai šie nosacījumi ir pieņemami?
Nu, jūs prasāt monopolu uz manu mīlestību,
lai nepaliek nemaz citām patīkamām dāmām.
Tādām dāmām kā Oteijas Veļasmazgātāja?
Protams, tam būtu jābūt savstarpēji.
Jūsu nosacījumi?
Minētais Dr. Franklins varēs aiziet no Brijonas kundzes, kad vien vēlēsies,
viņš varēs nenākt pie viņas, cik ilgi gribēs,
un viņš varēs mīlēt jebkuru sievieti, ja vien tā šķitīs pievilcīga.
Iespējams, jums taisnība. Es tomēr nevaru jūs mācīt.
O, kundze.
Man šķita, ka mēs tikai vingrināmies.
Protams, ka tā.
Esat te, lai izcīnītu uzvaru savai valstij.
Viss pārējais ir laika kavēklis.
Es jūs tā neuztveru.
- Jūsu kompānijā vadītās stundas... - Mums abiem kavēja laiku.
Ja vēlaties vairāk, jālūdz ir jums.
Laulība ir sava veida alianse, ne?
Un iesaistītās puses ne vienmēr ievēro noteikumus.
Bet tā vienalga ir alianse. To nevar pavirši saraut.
Es pieņemu jūsu piedāvātos nosacījumus,
jo katram līgumam jābūt kompromisam.
Turpināsim?
Varens pūlis. Visi kā traki pēc Amerikas.
Puse no viņiem ir policisti. Otra puse ir spiegi.
Vai man likt Simonam sūtīt viņus prom?
Es viņam liku laist viņus iekšā.
Nu. Šahu nespēlē trijatā, ko?
Es gribētu, lai tu šoreiz paliec.
Dr. Franklin. Pateicos, ka atkal mani pieņemat.
Es pieņemu visus, Viljamsa kungs. Jūs pazīstat manu kolēģi Bankrofta kungu.
Tikai pēc slavas.
Ticiet, viņš nav ne tuvu tik velnišķīgs, kā runā.
Varam kaut kur aprunāties divatā?
Nu, es labprāt izpatiktu,
bet, kad pēdējoreiz tā darījām, es zaudēju dažas personīgās mantas.
Un es esmu visai māņticīgs.
Man šķita, gribat aprunāties, Dr. Franklin.
Tā tiešām ir. Lūdzu, sāciet!
Te laukā?
Man svaigs gaiss šķiet spēcinošs.
Ja varētu dabūt pasi,
vai jūs vēlētos veikt pārrunas Londonā, neiejaucoties nevienam no Francijas?
Nu, mana pēdējā pieredze bija ne visai patīkama.
Tagad es esmu cilvēku vidū, kuri mani mīl un ciena.
Esat pārāk gudrs, lai personīgos komplimentus sajauktu ar valsts interesēm.
Es ne tuvu neesmu tik gudrs.
Man ir ļoti grūti noticēt, ka jebkas jebkad varētu pārliecināt Ameriku
mesties Francijas skavās.
Gluži pretēji, Viljamsa kungs.
Amerika tiek stumta un grūsta Francijas skavās.
Vai tiešām varat atļauties uzticēties tik negribīgam sabiedrotajam?
Mūsu parlaments ir gatavs piešķirt kolonijām autonomiju.
Amerikai būtu pilnīga kontrole par iekšējiem jautājumiem.
Autonomija nav neatkarība.
Vai mums nebeidzami jāstrīdas par vārdiem?
Galu galā, mēs visi esam angļi.
Ko tu domā?
Vai mums nevajadzētu to apspriest atsevišķi?
Neredzu iemeslu piesardzībai.
Mēs varam izmantot savas priekšrocības un pielikt punktu veltīgam karam.
Doktors Bankrofts runā patiesību.
Karaļnams ir devīgā noskaņojumā.
Bet es ne.
Draugs, padomā, ko viņš piedāvā!
Viņa piedāvātais ir pārāk niecīgs un pārāk vēlu.
Ja jūs nevēlējāties veikt pārrunas,
kāpēc gribējāt atkal tikties?
Lai viņi visi redzētu mūs runājam.
Kas ir tas Viljamss? Viņa funkcijas?
Viņš apgalvo, ka pārstāv angļu premjerministru.
- Par ko viņi runāja? - Nebija īsti skaidrs.
Pasī katrs otrais ir spiegs, bet neviens neprot spiegot.
Man ir aizdomas, ka doktors to sarīkoja mūsu dēļ.
Tas ir acīmredzami.
Grib, lai rīkojamies pārsteidzīgi un neapdomīgi.
Tieši tā arī mēs darām, ne?
Pasakiet Dr. Franklinam, ka Francija garantēs Amerikas neatkarību,
ja tiks pieteikts karš.
Bet negarantējam, ka tā notiks.
Ja viņš uzstātu...
Mēs piedāvājam garantijas, bet neko negarantējam?
Tieši tā. Nu teciet prom.
Mēs zinām, kas jums padomā.
Nezinu, par ko jūs runājat.
Ne jums vienīgajam ir informatori.
Jums šķita, ka varat izlaupīt publiskos līdzekļus un bez mūsu ziņas sākt karu?
Kungi, lai ko es darītu, pat ja man tas bija jādara,
tas nekad nav bez karaļa piekrišanas.
Tad kāpēc viņš nav mums to teicis?
Atbilde ir jūsu jautājumā.
Jūs mani nesat cauri.
Ak tā?
Uzdodam šo jautājumu Viņa Majestātei? Viņš noteikti neapvainotos.
Esmu dzirdējis, ka Bastīlijā ir ļoti laba bibliotēka.
Kur nodarbināt cietumniekus.
Versaļa garantē Amerikas neatkarību
ar nosacījumu, ka starp Franciju un Angliju tiek pasludināts karš.
Tas ir ļoti apsveicams punkts.
Nu, to jau es gaidīju.
Vienīgi, ja karš netiek pieteikts...
Jā?
Par ko jūs bažījaties?
Ja karš netiek pieteikts, Francija var tirgoties ar Angliju,
tikmēr britu armija parūpējas par mūsu pilnīgu iznīcību.
Tad ko jūs gribat?
Garantijas.
Garantijām?
Jā.
Un kādā formā būtu jābūt šīm garantētajām garantijām?
Zelts vienmēr ir pārliecinošs.
Cik daudz zelta?
Seši miljoni livru.
Sešu miljonu livru aizdevums.
Sešu miljonu livru dāvinājums.
Mēs uzdāvinām jums sešus miljonus livru, un jūs...
Iztērējam tos.
Nu, jūs gribat, lai mēs uzvaram, ne?
Pierakstiet, Templa jaunskung.
Izbeidziet to!
Mēs ar jums abi zinām, par ko runā karaļa karietēs.
Bet kā ar karalienes karietēm?
Tad jūsu nodoms ir man melot, acīs skatoties.
"Melot". Tik nesaprātīgs vārds, vēstnieka kungs.
Jūs noliedzat, ka vērpjat ar nemierniekiem plānu
atņemt Anglijai tās likumīgos īpašumus?
Atkal. "Vērpt plānu".
Nolādēts, mesjē.
Jūs neredzat, ka Franklins mūs abus tur par idiotiem?
Viņam nav pilnvaru vest pārrunas.
Tad jums nav iemesla satraukties, lai kāds būtu iznākums.
- Mesjē, lūdzu, atvainojiet... - Karalim jūs vajag.
Tūlīt pat?
Mesjē Stormont,
diemžēl man būs priekšlaikus jābeidz mūsu saruna.
Es gribu dzirdēt atbildi tūlīt pat.
Drīz mums tāda būs abiem.
Dienu pēc dienas mūsu mazie pūliņi nes augļus, ne?
Un tad pēkšņi...
Krāšņs metāla kalums, Jūsu Majestāte.
Morepā grāfs un mesjē Nekērs atnākuši ar mani aprunāties.
Ak tā, Augstība?
Monarhija apvienojas ar nemiernieku armiju, lai gāztu karali.
Kur tas viss mūs aizvedīs?
Neviens cilvēks nevar paredzēt nākotni.
Īpaši ne savējo.
Es paļaujos uz savu ministru padomu.
Kādi līdzekļi man atliek, ja nevaru viņiem uzticēties?
Jūs esat karalis.
Jums ir visi līdzekļi.
Es gribētu, lai tauta mani mīl.
Bet es nedomāju, ka republika ir īpaši laba doma.
Ceru savā mūžā to nepiedzīvot.
Noslēdziet aliansi ar amerikāņiem.
Un dodiet angļiem neaizmirstamu mācību.
Esat ar sevi apmierināts?
Ko jūs viņam pateicāt?
Ka ir iespējams finansēt karu, neceļot nodokļus.
Un tas ir viss, ko viņš gribēja dzirdēt.
Mums labi padodas, ne?
Jā?
Kas jums mugurā?
Gabaliņš atriebības.
Kas tur ir?
- Es, Templa jaunskung. - Ienāciet.
Jā.
Atvaino par traucējumu. Darbs labi sokas?
Gandrīz esmu pabeidzis.
Tev ir labs rokraksts, jaunekli.
Jāsaka, labāks nekā tavam vectēvam.
Es citādi nebūtu tevi traucējis,
bet Dr. Franklins jau aizgājis pie miera,
taču dažiem sūtījumiem vēl vajag viņa parakstu.
Es cerēju, ka piekritīsi parakstīt viņa vietā.
- Protams. - Jā. Paldies.
Tad par visu ir vienojušies?
Ja Kongress apstiprinās.
Jā.
Tā, mēs rīt gaidām pilnīgu atskaiti par Versaļu,
īpašu uzmanību pievēršot dāmu izgriezumiem.
Darīšu, ko varu.
"Mana mīlestība pret dārgo tēvu, kas ir nežēlīgi ieslodzīts..."
Jauka detaļa.
"...liek man apsūdzēt visus, kas sevi sauc par patriotiem, un nicināt..."
Viņš tos nicina, ko?
"...nemierus, uz kuriem viņi tik nelikumīgi kūda."
Īsts ķēriens uz nodevību.
Pieņemu, ka jūs to domājat kā komplimentu.
Atcerieties, vectēv. Nekad nelieciet cepuri galvā...
Tā jātur padusē. Jā. Jā.
Es tevi neapkaunošu.
Lai dzīvo Amerika!
Dr. Franklin, kāds prieks jūs pirmo reizi satikt.
Nez kādēļ, grāf Veržen, man ir sajūta, ka esam seni draugi.
Te ir tāda paraža, ka apmeklētājiem pie sāna ir zobens.
Taču jūsu gadījumā labāk iztikt.
Lūdzu, nāciet man līdzi, kungi.
Tas nav vēstnieks.
Viņam pat nav parūkas.
Kur jūsu zobens, Dr. Franklin?
Vīrs, kurš atklāja elektrību, tagad elektrizējis divus kontinentus.
Ļaujiet Bomaršē to privilēģiju būt pirmo vidū,
kas apsveic Amerikas jauno vēstnieku.
Man žēl par mūsu dēļ gūtajiem ievainojumiem.
Nekas no tā vairs nav nepieciešams, bet iespaids ir sensacionāls.
Amerikas apvienoto koloniju pārstāvis
mesjē Bendžamins Franklins.
Jūsu Majestāte, ļaujiet iepazīstināt - Dr. Bendžamins Franklins
un viņa mazdēls Viljams Templs Franklins.
Jūsu Majestāte.
Lūdzu, aplieciniet Kongresam manu draudzību, Dr. Franklin.
Es ceru, ka mūsu alianse...
nesīs labumu abām mūsu valstīm.
Jūsu Majestāte var paļauties uz Kongresa pateicību
un tā uzticību savām saistībām.
Nu tad viss.
Drīkstu ko piebilst, Augstība?
Ja visas monarhijas pārvaldītu ar tādiem principiem, kas ir jūsu sirdī,
republikas nemūžam netiktu izveidotas.
Vai es neteicu tieši to pašu?
Bien, docteur. Ceļā uz mūsu partnerību mēs abi melojām.
Melojām, mesjē? Tikai paredzējām, kas būs patiesība.
Ieradušies amerikāņi!
Pārāk daudz nesakiet! Viņa var būt... fouineuse.
Kāda?
Uzbāzīga.
Jūsu Majestāte, ieradušies amerikāņi.
Majestāte, doktors Franklins.
Jūsu Majestāte.
Sakiet man, Dr. Franklin,
vai man likt uz baņķiera kārti vai la carte anglaise?
Angļu kārti nekad nav gudri izvēlēties, Jūsu Majestāte.
Jūs būsiet vainīgs.
Jums patīk spēlēt uz svešu naudu, jā?
Ja es to daru, kundze, tad ar mērķi atlīdzināt savam labdarim,
kā arī sev.
Un tā padarīt laimīgus divus cilvēkus.
Ko viņš teica?
Viņš teica, ka, tērējot karaļa naudu, laimīgi uzreiz kļūst divi cilvēki.
Apsēdieties te...
un sakiet, kādas kārtis likt.
Ja es zaudēšu, parunāšu ar vīru par to līgumu ar jums.
Un ja jūs uzvarēsiet?
Varbūt pati nopirkšu jums lielgabalu.
Tāda spēle man patīk.
Atvainojiet.
Vai jūs neteicāt, ka tikai pāris cilvēku?
Četrdesmit, 50...
Vai mums tiešām jādod viņiem tik daudz dzert?
Tā ir investīcija, mana dārgā.
Kur mēs investējam?
Amerikā. Tagad, kad līgums noslēgts, katrs gribēs sev kūkas gabaliņu.
Un pie kā viņi vērsīsies? Pie tā, kurš bija tur pirmais.
Gribat teikt: pie tā, kuram vēl nav samaksāts?
Varbūt karalis par šo jautājumu zina vairāk nekā jūs.
Pasaule beidzot dzird jūsu mūziku.
Pasaule? Varbūt mani kaimiņi.
Viņiem gan vienalga, kas to sacerējis.
Tad dariet viņiem to zināmu!
Tas nebūtu piedienīgi.
Ja nepateiksiet cilvēkiem, kas esat, tad viņi...
Izlems paši.
Kundze, es vēl jūs padarīšu par amerikānieti.
Uzmanību!
Lūdzu jūsu uzmanību!
Mesdames et messieurs.
Dāmas un kungi,
es jūs uzrunāju šovakar divās valodās.
Jo mūsu karalis oficiāli apstiprinājis to,
kas mūsu sirdīs vienmēr šķitis patiess.
Ka starp Francijas seno dvēseli
un Amerikas jauneklīgo garu
ir draudzības un sapratnes saites,
ko neviens nevar saraut.
Par draudzību.
Par brīvību.
Par franklinitāti!
Kā vēlaties, kundze.
Es beidzot esmu kļuvis par lietvārdu.
Kas jums tur?
Tukša glāze.
Tas ir jālabo.
Ei! Šurp.
Tiš.
Paceļu glāzi par to, ko jūs darāt.
Man ar jums jārunā.
Bet lūdzu.
Kādi ir jūsu puikas nodomi?
Jūs domājat Templu?
Attiecībā uz ko?
Manu meitu.
Nu, viņš viņu ārkārtīgi ciena.
Tad pārrunāsim nosacījumus.
Gribu visu nokārtot, kamēr viņa nav pārāk veca.
Jūs piedāvājat...
Aliansi mūsu starpā. Ja saprotat, ko domāju.
Ļoti gudri.
Tad jūs piekrītat?
Mesjē, nekas nedarītu mani vai manu mazdēlu laimīgāku.
Iedzersim par to.
Un Brijonas kundze?
Ko Brijonas kundze?
Vai viņa arī atbalsta šo savienību?
Ar to sevi neapgrūtināsim.
Tad ko jūs teicāt?
Ka pienācis laiks vienoties.
Citādi cietīs abas nācijas.
Vai tādēļ viņi to parakstīja?
Un tad jūs satikāt karalieni.
Jūs vienmēr esat centrā visam.
Ko jūs tagad darīsiet?
Šo.
Manu zēn!
Jaunkundz.
Vectēv, mēs...
Šī bijusi brīnišķīgu alianšu diena.
Templa kungs man tikai stāstīja...
Templs ir lielisks puisis.
Jūs esat lieliska meitene.
No jums sanāk lielisks pāris. Un es iešu čurāt.
Jūs esat piedzēries.
Un jūs, kungs, esat riebīgs nelietis, lai kas jūs būtu.
Svētā Dievmāte.
Nē, Džons Adamss no Masačūsetsas.
Adamsa kungs, ko jūs te darāt?
Es jums varētu uzdot to pašu jautājumu.
Es mēģinu panākt...
Es nupat noslēdzu...
Vai jūs atsūtīja man palīgā?
Nē, kungs.
Ieņemt jūsu vietu.
Tulkojusi Laura Hansone